מיינקראפט
ביקורות והצלחה > פרסים ומועמדויות

ביולי 2010 PC Gamer הכריזו על Minecraft כמשחק הרביעי הטוב ביותר לשחק בעבודה. בדצמבר של אותה שנה, Good Game בחרו במיינקראפט למשחק השווה ביותר להורדה לשנת 2010, Gamasutra הכריזו על מיינקראפט כמשחק השמיני הטוב ביותר ב-2010 כמו גם למשחק האינדי השמיני הטוב ביותר של השנה, ו-Rock, Paper, Shotgun כינו אותו "משחק השנה". Mod DB העניקו למשחק את פרס המשחק האינדי של השנה לשנת 2010 כפי שנבחר על ידי המצביעים, בנוסף לשניים מתוך חמישה הפרסים של העורך למשחק האינדי החדשני והטוב ביותר. המשחק זכה גם לתואר "משחק השנה" על ידי PC Gamer UK. המשחק היה מועמד לטקס ה-"פרס הגדול" של Seumas McNally, למצוינות טכנית ולמצוינות בעיצוב בפסטיבל המשחקים העצמאיים במרץ 2011 וזכה בפרס הגדול ובפרס הקהל שהוענק על ידי הקהילה. בטקס פרסי מפתחי המשחקים 2011, מיינקראפט זכה בפרסים בקטגוריות משחק הבכורה הטוב ביותר, המשחק הטוב ביותר להורדה ולפרס החדשנות, כלומר זכה בכל פרס שהתמודד עליו. המשחק זכה בפרס משחקי הווידאו של GameCity. ב-5 במאי 2011 מיינקראפט נבחר לאחד מ-80 המשחקים שיוצגו במוזיאון סמית'סוניאן לאמנות אמריקאית במסגרת התערוכה "אמנות משחקי הווידאו" שנפתח ב-16 במרץ 2012. בטקס פרסי משחקי הווידאו של ספייק בשנת 2011, מיינקראפט זכה בפרס המשחק העצמאי הטוב ביותר והיה מועמד בקטגוריית משחקי המחשב הטובים ביותר. בשנת 2012, בטקס פרסי משחקי הווידאו של האקדמיה הבריטית, מיינקראפט היה מועמד בקטגוריית GAME של שנת 2011 ופרסון קיבל את הפרס המיוחד. בשנת 2012 הוענק ל-Minecraft XBLA פרס ג'ויסטיק הזהב בקטגוריית המשחק להורדה הטוב ביותר, ופרס TIGA בקטגוריית משחק הארקייד הטוב ביותר. בשנת 2013 המשחק היה מועמד למשחק המשפחתי של השנה בטקס פרסי משחקי הווידאו של האקדמיה הבריטית. מהדורת הקונסולות של מיינקראפט זכתה בפרס TIGA לשנת 2014. בשנת 2015 דורג המשחק במקום ה-6 ברשימת 15 המשחקים הטובים ביותר מאז שנת 2000 של USgamer. בשנת 2016 מיינקראפט דורג במקום ה-6 ברשימת 50 משחקי הווידאו הטובים בכל הזמנים.
מיינקראפט היה מועמד בטקס פרסי בחירת הילדים של ניקלודיאון לשנת 2013 בקטגוריית האפליקציה המועדפת, אך הפסיד ל-Temple Run. מיינקראפט היה מועמד גם לטקס פרסי בחירת הילדים לשנת 2014 בקטגוריית משחק הווידאו האהוב ביותר, אך הפסיד ל-Just Dance 2014. המשחק זכה מאוחר יותר בפרס המשחק הממכר ביותר בטקס פרסי בחירת הילדים לשנת 2015. בנוסף, מהדורת ה-Java הייתה מועמדת לקטוגריית "משחק הווידאו המועדף" בטקס פרסי בחירת הילדים לשנת 2018, וכן בפרס "משחק הווידאו האהוב" בטקס פרסי בחירת הילדים לשנת 2020.
| פרס | מעניק | תאריך | תוצאה |
| --- | --- | --- | --- |
| המשחק הטוב ביותר לשחק בעבודה | PC Gamer | יולי 2010 | מקום 4 |
| עשרת המשחקים הטובים של השנה | Gamasutra‏ | 2010 | מקום 8 |
| עשרת משחקי האינדי הטובים של השנה | Gamasutra‏ | 2010 | מקום 8 |
| משחק האינדי של השנה (בחירת הגולשים) | Indie DB‏ | 2010 | זכייה |
| המשחק הכי חדשני (בחירת העורכים) | Indie DB‏ | 2010 | זכייה |
| משחק השחקן-יחיד הטוב ביותר (בחירת העורכים) | Indie DB‏ | 2010 | זכייה |
| משחק השנה | Rock, Paper, Shotgun‏ | 2010 | זכייה |
| משחק השנה | PC Gamer UK‏ | 2010 | זכייה |
| פרס ראשי | פסטיבל המשחקים העצמאיים | 2011 | זכייה |
| מצוינות טכנית | פסטיבל המשחקים העצמאיים | 2011 | מועמדות |
| מצוינות בעיצוב | פסטיבל המשחקים העצמאיים | 2011 | מועמדות |
| פרס הקהל | פסטיבל המשחקים העצמאיים | 2011 | זכייה |
| פרס המשחק האומנותי | GameCity‏ | 2011 | זכייה |
| משחק האינדי הטוב ביותר | Spike Video Game Awards‏ | 2011 | זכייה |
| משחק המחשב הטוב ביותר | Spike Video Game Awards‏ | 2011 | מועמדות |
| פרס משחק הווידאו | האקדמיה הבריטית לאומנויות הקולנוע והטלוויזיה | 2011 | מועמדות |
| פרס מיוחד | האקדמיה הבריטית לאומנויות הקולנוע והטלוויזיה | 2012 | זכייה - מרקוס פרסון |
| המשחק הטוב ביותר להורדה | פרסי ג'ויסטיק הזהב | 2012 | זכייה - גרסת Xbox |
| משחק הארקייד הטוב ביותר | התאחדות מפתחי המשחקים העצמאיים | 2012 | זכייה - גרסת Xbox |
| אפליקציה אהובה | פרסי בחירת הילדים של ניקלודיאון | 2013 | מועמדות |
| משחק וידאו אהוב | פרסי בחירת הילדים של ניקלודיאון | 2014 | מועמדות |
| המשחק הממכר ביותר | פרסי בחירת הילדים של ניקלודיאון | 2015 | זכייה |